VS001797
Datum: 1999-03-06T01:00:00.000+01:00
datum_sodbe_i_stopnje: 2003-10-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice
fischer: hudi primeri
odskodnina: 8.800.000,00 SIT
opombe: II Ips 148/2006 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 10 do 15 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Zlom zgornje čeljustnice (desno dva in levo tri), zlom nosnih kosti, zlom desne orbite, telekantus, izpah prvega in drugega sekalca desno zgoraj, udarec v levo stran pljuč, zlom leve koželjnice in rana na hrbtišču nosu in na zgornji ustnici.

## Telesne bolečine

2.000.000,00 SIT Tožnica je trpela neprestane hude telesne bolečine 5 dni, 3 tedne srednje hude in pol leta lažje telesne bolečine, ki so nato prešle v občasne. Še zmeraj trpi občasne bolečine v zapestju in glavobole, trpela pa jih bo tudi v bodoče.

#### Hospitalizacija

25 dni, od tega je bila 3 dni intubirana, strogo ležanje v postelji in vezanost na pomoč tretje osebe, umetna ventilacija leve strani pljuč. Kirurška oskrba ran na ustnici in na hrbtišču nosa. Fiskacija zgornje čeljusti.

#### Nevšečnosti med zdravljenjem

8 RTG slikanj, jemanje analgetikov, CT preiskava, imobilizacija s tamponado nosnic, namestitev proteze, 3 tedne nošnja doramenskega mavca.

## Strah

800.000,00 SIT Intenziven primarni strah ob škodnem dogodku in intenziven dolgotrajni sekundarni strah, ki se kaže tudi v posttravmatski stresni motnji.

## Zmanjšanje življenjske aktivnosti

5.000.000,00 SIT V sled poškodbe tožnica dosega slabši šolski uspeh, čeprav v učenje vlaga dosti več truda kot pred nezgodo, osebnostno se je spremenila v vase zaprto, tiho in preveč mirno dekle, opustila je obšolske dejavnosti in je manj družabna, mučijo jo pogosti glavoboli, kažejo se kognitivne motnje - motnje pri osredotočanju misli, usmerjanju pozornosti, pomnjenju, povečana je miselna utrudljivost, pri čemer je nadaljnji potek težko predvideti. Duševne bolečine tožnice so ocenjene kot srednje intenzivne, ki so sčasoma sicer postale blažje, odločilno pa je, da gre za posledice na pomembnem področju, ki zadeva tožničino sposobnost izobraževanja (posledično lahko delovno sposobnost).

## Skaženost

1.000.000,00 SIT Deformacija obraza tožnice zaradi poškodbe zgornje čeljusti, trajna deviacija nosnega septuma zaradi zloma nosnih kosti in nadomestitev izgubljenih zob z zobno protezo.

---

ZOR člen 200, 203